**Mai 2022**

**Comunicat de presă**

**4.07 - rata şomajului înregistrat în evidenţele AJOFM Sălaj în luna aprilie 2022**

La sfârșitul lunii aprilie 2022, rata şomajului înregistrat la nivelul judeţului Sălaj a fost de 4,07 la sută mai mică decât cea din luna anterioară cu 0,05 pp şi mai mică cu 0,84 pp decât cea din luna aprilie a anului 2021.

Numărul total de şomeri la finele lunii aprilie 2022 a fost de 4237 de persoane, mai mic cu 52 de persoane faţă de cel înregistrat la la finele lunii anterioare.

Din totalul şomerilor înregistraţi, 678 au fost şomeri indemnizaţi şi 3559 șomeri neindemnizați. Numărul şomerilor indemnizaţi a scăzut cu 27 persoane, iar numărul şomerilor neindemnizaţi a scăzut cu 25 de persoane faţă de luna precedentă.

Pe medii de rezidență, numărul şomerilor la finele lunii aprilie se prezintă astfel: 3524 șomeri provin din mediul rural și 713 şomeri provin din mediul urban.

Cei mai mulţi şomeri aveau între 40-49 de ani (1075), urmaţi de cei cu vârstă între 30 şi 39 ani(908), la polul opus aflându-se persoanele între 25-29 de ani(319).

Structura șomajului pe grupe de vârste la finele lunii aprilie se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
| Total | 4237 |
| < 25 ani | 600 |
| între 25-29 | 319 |
| între 30-39 | 908 |
| între 40-49 | 1075 |
| între 50-55 | 670 |
| peste 55 ani | 665 |

Referitor la structura şomajului după nivelul de instruire, şomerii fără studii şi cei cu nivel de instruire primar au o pondere însemnată în totalul şomerilor înregistraţi în evidenţele AJOFM Sălaj(45%).

Şomerii cu nivel de pregătire gimnazial reprezintă 29% din totalul şomerilor înregistraţi, iar cei cu studii universitare 3%.

Mai multe informaţii privind situaţia statistică a şomajului la sfârşitul lunii aprilie 2022 pot fi vizualizate accesând [www.anofm.ro](http://www.anofm.ro), secţiunea Programe, statistici.

**Agenția Județeană pentru Ocuparea Forței de Muncă Sălaj**